text: У пятніцу 12 кастрычніка ў Нобелеўскім інстытуце ў Осла будзе абвешчаны лаўрэат Нобелеўскай прэміі міру. Сёлета сярод намінантаў на атрыманьне гэтай ганаровой прэміі 181 кандыдат, з якіх 135 прыватных асобаў і 46 арганізацый.
  Па шматгадовай традыцыі, Нобелеўскі камітэт нічога не паведамляе ні пра прэтэндэнтаў, ні пра арганізацыі, якія іх вылучылі.
  Але, як стала вядома праваабарончаму цэнтру “Вясна”, сярод прэтэндэнтаў на Нобелеўскую прэмію міра, які патрапіў ў шорт-ліст – віцэ-прэзідэнт Міжнароднай федэрацыі правоў чалавека (FIDH), вядомы беларускі праваабаронца Алесь Бяляцкі. Нагадаем, што ў мінулым годзе Алесь Бяляцкі быў вылучаны на гэтую ганаровую прэмію і нават трапіў у шорт-ліст (спіс найбольш верагодных прэтэндэнтаў).
  Раней паведамлялася, што сярод прэтэндэнтаў 2007 года яшчэ адзін беларус, старшыня Беларускай сацыял-дэмакратычнай Грамады, былы старшыня Вярхоўнага Савету Беларусі Станіслаў Шушкевіч.
  Чарговае парушэнне выбарчага заканадаўства зафіксавана ў Мастоўскім раёне. На 6 снежня на выбарчых участках гэтага раёну не было інфармацыйных стэндаў з матэрыяламі пра кандыдатаў у прэзідэнты Рэспублікі Беларусь. А між тым Выбарчы кодэкс Рэспублікі Беларусь (артыкул 45) адназначна вызначае: “На ўсіх участках для галасавання не пазней за 14 дзён да выбараў афармляюцца стэнды з інфармацыйнымі матэрыяламі пра кандыдатаў”. Па інфармацыі незалежных назіральнікаў, патрэбныя матэрыялы ў Мастоўскую тэрытарыяльную камісію былі завезены толькі 6 снежня (за 13 дзён да выбараў) і да ўчастковых камісій яны пакуль не патрапілі. Сябра ўчастковай камісіі Лунненскага ўчастка для галасавання №19 ад Партыі “Беларуская сацыял-дэмакратычная Грамада” Лявон Карповіч накіраваў на гэты конт адпаведную скаргу ў Мастоўскую ТВК.